《泛湖晚归式之有诗见寄因次其韵》
宋代·胡仲弓

晚趁归舟醉复醒，一湖烟水淡冥冥。
自怜吟鬓新添白，强学游人去踏青。
足迹未经龙井寺，梦魂常绕冷泉亭。
何时携手同登览，花满乌纱酒满瓶。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。